stanford-oval/wikipedia huggingface dataset:
אייג'נט אורנג'
שימוש במלחמת וייטנאם > תוצאות דיפלומטיות ומשפטיות > תובענה ייצוגית נגד היצרנים מצד חיילים

מאז 1978 נעשו מספר תביעות נגד חברות אשר ייצרו את אייג'נט אורנג', ביניהן דאו כימיקלים, מונסנטו ודיאמונד שמרוק - ואלרו.
תובענה ייצוגית בשם החיילים שנחשפו לאייג'נט אורנג' הוגשה ב-1980 בפנסילבניה, וב-1984 יושבה התביעה מחוץ לבית המשפט תמורת 180 מיליון דולר; כ-45% מסכום זה היה אמור להיות משולם על ידי מונסנטו לבדה.
ב-2004 דובר מטעם מונסנטו הצהיר כי מונסנטו איננה אחראית כלל לפגיעות או מוות כתוצאה מאייג'נט אורנג': "אנו חשים סימפתיה כלפי האנשים שמאמינים כי הם נפגעו ומבינים את דאגתם למצוא את הגורם לכך, אולם קיימת עדות מדעית אמינה כי אייג'נט אורנג' אינו הגורם לבעיות בריאותיות חמורות ארוכות טווח".
שימוש במלחמת וייטנאם > תוצאות דיפלומטיות ומשפטיות > ועדה החקירה של ניו ג'רזי

ב-1980 הקימה ניו ג'רזי ועדת חקירה לאייג'נט אורנג', ועדת החקירה הראשונה לחקירת השפעותיו. הוועדה בשיתוף עם אוניברסיטת ראטגרס הקימה פרויקט מחקר בנושא. ב-1996 פורקה הוועדה על ידי המושלת כריסטין טוד וייטמן.
בחלקו הראשון של המחקר החוקרים תכננו אמצעים לקביעת רמות דיאוקסין נמוכות בדם. לפני כן רמות פחותות שכאלו יכולות היו להימצא רק ברקמות שומן. הפרויקט חקר רמות דיאוקסין בדם כמו גם ברקמות שומן בקבוצה קטנה של חיילים ששירתו בווייטנאם ושנחשפו לאייג'נט אורנג' והשוו אותם לקבוצת ביקורת; הרמות שנמצאו בחיילים אכן היו גבוהות יותר. בחלקו השני של המחקר המשיכו החוקרים להשוות את רמות הדיאוקסין בקבוצות שונות של חיילים: חי"ר, נחתים ואנשי צי.
שימוש במלחמת וייטנאם > תוצאות דיפלומטיות ומשפטיות > הקונגרס האמריקני

ב-1991 חוקק הקונגרס האמריקני את חוק אייג'נט אורנג' (Agent Orange Act), שאיפשר למחלקת חיילים משוחררים להגדיר תנאים "סבירים" להכרה בחיילים שנפגעו כתוצאה מחשיפה לאייג'נט אורנג'/דיאוקסין, וכך לאפשר לחיילים ששירתו במלחמה להיות זכאים לקבל טיפול ופיצוי. בנוסף קבע החוק שהאקדמיה הלאומית למדעים תסקור באופן מחזורי את המחקר על דיאוקסין וקוטלי צמחים ששימשו בווייטנאם ותיידע את מחלקת חיילים משוחררים על ממצאים מדעיים הנוגעים לחשיפה לאייג'נט אורנג'/דיאוקסין ולהשפעותיו.
בתהליך זה גדלה רשימת הפגיעות המוכרות על ידי מחלקת חיילים משוחררים מאז 1991, וכיום כוללת הרשימה: סרטן ערמונית, סרטן במערכת הנשימה, מיאלומות, סוכרת מסוג II, מחלת הודג'קין, לימפומה שאינה הודג'קין, סרקומה ברקמות רכות, כלוראקנה, פורפיריה עורית מאוחרת, נוירופתיה פריפרית, לוקמיה מיאלואידית כרונית, ספינה ביפידה בילדים של חיילים שנחשפו לאייג'נט אורנג', לוקמיות בתאי B, מחלת פרקינסון ומחלת לב איסכמית. מספר בכירים בממשל העלו חשש כי המחלות הכלולות ברשימה כוללניות מדי, וייתכן שנכללים בה גם כאלו שאינם בהכרח קשורים לחשיפה לאייג'נט אורנג'.
שימוש במלחמת וייטנאם > תוצאות דיפלומטיות ומשפטיות > פעילות אמריקנית-וייטנאמית משותפת

ב-2005 הסוכנות האמריקנית לשמירת הסביבה (EPA) החלה לעבוד יחד עם הממשלה הווייטנאמית כדי למדוד את רמות הדיאוקסין בבסיס חיל האוויר דה נאנג. ב-2005 הוקמה גם ועדה משותפת בנושא אייג'נט אורנג', עם נציגים מסוכנויות ממשלתיות אמריקניות ווייטנאמיות הנפגשת מדי שנה כדי לבחון אזורים לשיתוף פעולה מדעי, סיוע טכני, טיפול סביבתי בדיאוקסין.
ביוני 2011 התקיים טקס בשדה התעופה דה אננג לציון התחלת פרויקט ניקוי זיהום הדיאוקסין במימון אמריקני בווייטנאם. הקונגרס האמריקני הקצה לפרויקט זה 32 מיליון דולר.
בקיץ 2012 החל פרויקט בעלות של 43 מיליון דולר, כשארצות הברית ווייטנאם הביעו עניין משותף בקידום המסחר בין המדינות והתנגדות לעליית ההשפעה סינית באזור הים הסיני הדרומי.
שימוש במלחמת וייטנאם > תוצאות דיפלומטיות ומשפטיות > תובענה ייצוגית של נפגעים וייטנאמים

ב-31 בינואר 2004 האיגוד הווייטנאמי לנפגעי אייג'נט אורנג'/דיאוקסין הגיש תובענה ייצוגית בבית המשפט המחוזי במזרח ניו יורק, נגד מספר חברות אמריקניות על אחריותן בגרימת פגיעות אישיות, באמצעות פיתוח וייצור החומר. בתביעה צוינו דאו כימיקלים ומונסנטו, שני היצרנים העיקריים של אייג'נט אורנג' עבור צבא ארצות הברית, יחד עם חברות נוספות (דיאמונד שמרוק - ואלרו, יונירוייל, תומפסון כימיקלים, הרקולס ועוד). ב-10 במרץ 2005 השופט ג'ק ב. ויינשטיין, דחה את התביעה ופסק כי אין בסיס משפטי לטענות התובעים. הוא סיכם שאייג'נט אורנג' לא נחשב כרעל בחוק הבינלאומי בעת שנעשה בו שימוש על ידי ארצות הברית; ארצות הברית לא הייתה מנועה מלהשתמש בו כקוטל צמחים; והחברות שייצרו אותו אינן אחראיות לאופן השימוש שנעשה בו על ידי הממשלה. ממשלת ארצות הברית לא הייתה חלק בתביעה, עקב חסינות ריבונית, ובית המשפט פסק שהחברות, כקבלניות של ממשלת ארצות הברית, זוכות לאותה החסינות. ערעור הוגש על הפסיקה, ונשמע בבית המשפט לערעורים ב-18 ביוני 2007. בית המשפט לערעורים אישר את דחיית התיק, וקבע כי קוטלי הצמחים שנעשה בהם שימוש במהלך המלחמה לא יועדו לשמש להרעלת אנשים ולפיכך לא פגעו בחוק הבינלאומי. בית המשפט העליון סירב לדון בתיק.
שימוש במלחמת וייטנאם > עזרה לנפגעים הווייטנאמים

כדי לסייע לאלו שנפגעו מהשפעותיו של אייג'נט אורנג'/דיאוקסין, הקימה וייטנאם "כפרי שלום", המארחים בין 50 ל-100 נפגעים, ומספקים להם סיוע פסיכולוגי ורפואי. ב-2006 היו 11 כפרים כאלו, שסיפקו תמיכה לפחות מ-1,000 אנשים. כמו כן הוקם על ידי חיילים שלחמו בווייטנאם כפר ידידות באזור האנוי.
ב-1998 הקים הצלב האדום הווייטנאמי קרן לנפגעי אייג'נט אורנג' הווייטנאמים כדי לספק סיוע ישיר למשפחות בווייטנאם שנפגעו. ב-2003 הוקמה אגודת נפגעי אייג'נט אורנג' הווייטנאמית, שהגישה תביעה נגד החברות הכימיות, ובנוסף מספקת סיוע רפואי ופיננסי לנפגעי אייג'נט אורנג'.
הממשלה הווייטנאמית מחלקת קצבה חודשית קטנה ליותר מ-200 אלף וייטנאמים שנפגעו מקוטלי הצמחים; הסכום הכולל שהושקע בקצבה במהלך 2008 עמד על 40.8 מיליון דולרים. הצלב האדום הווייטנאמי גייס יותר מ-22 מיליון דולרים כדי לסייע לנפגעים ולנכים, ומספר קרנות אמריקאיות, האו"ם, ממשלות אירופאיות, וארגונים לא ממשלתיים השקיעו סכום של כ-23 מיליון דולר לניקוי הזיהום, שיקום היערות, עזרה בריאתיות ושירותים אחרים לאלו הזקוקים לכך.
יעל השילוני-דולב

| --- | --- |

 לידה:  1970 (בת 55 בערך) גבעתיים, ישראל 
 ענף מדעי:  סוציולוגיה, אנתרופולוגיה 
 מקום לימודים:  תיכון שמעון בן צבי  אוניברסיטת תל אביב  אוניברסיטת אמסטרדם 
 מוסדות:  אוניברסיטת בן-גוריון בנגב (אוקטובר 2019) 
 
יעל השילוני-דולב (נולדה בשנת 1970) היא פרופסורית מן המניין במחלקה לסוציולוגיה ואנתרופולוגיה באוניברסיטת בן-גוריון, ויועצת נשיא האוניברסיטה להוגנות מגדרית. בעבר כיהנה כנשיאה משותפת של האגודה להיסטוריה, פילוסופיה וסוציולוגיה של המדע (בין השנים 2018–2021), כחברת המועצה הלאומית לביואתיקה (2013-2021), וכחברת ועדת היגוי ושיפוט לקידום הוגנות מגדרית במל"ג. בנוסף, היא חברת הוועדה היוזמת של עמותת בשער.
ביוגרפיה

השילוני-דולב נולדה בגבעתיים. בתם של אילנה וגד, אחות צעירה לסיגל ולשדרנית הרדיו טל השילוני. בילדותה למדה בבית הספר מצדה ובתיכון שמעון בן צבי בעיר. בצבא שירתה ככתבת צבאית בעיתון "במחנה נח"ל". בהיותה סטודנטית עבדה כעיתונאית ב"ידיעות אחרונות" ומאוחר יותר בטלוויזיה הישראלית בתוכניות "מבט שני" ו"יומן תרבות" ובטלוויזיה החינוכית ב"הכל אנשים". בגיל 20 נישאה לבן-זוגה, המעצב האומנותי עדו דולב, והם הורים לשלושה בנים.
השילוני-דולב למדה תואר ראשון כללי וספרות השוואתית ועשתה תואר ראשון בעבודה סוציאלית באוניברסיטת תל אביב. בעלת תואר שני בקולנוע וטלוויזיה מאוניברסיטת אמסטרדם בהולנד. בשנת 1997 החלה את לימודי הדוקטורט בחוג לסוציולוגיה ואנתרופולוגיה באוניברסיטת תל אביב. את עבודת הדוקטורט כתבה בנושא בדיקות גנטיות בהריון ושאלת החיים הראויים בגרמניה וישראל. בפוסט-דוקטורט התארחה בחוג לסוציולוגיה ואנתרופולוגיה באוניברסיטה העברית, ועד שנת 2019 הייתה חברת סגל בבית-ספר לממשל וחברה במכללה האקדמית תל אביב-יפו. הייתה חוקרת אורחת באוניברסיטאות קינגס קולג' לונדון שבממלכה המאוחדת וקלן וגטינגן שבגרמניה. כיום מרצה באוניברסיטת בן-גוריון.
בשנת 2003 פרסמה ביחד עם בן זוגה את ספר היצירה לילדים "תוצרת בית – מדריך משפחתי לפעילות יצירתית", שהפך לרב-מכר.
תחומי מחקר

השילוני-דולב היא חוקרת מובילה העוסקת בממשק שבין סוציולוגיה, משפחה, ביו-אתיקה, בריאות וחולי, מגדר וטכנולוגיות רפואיות. מחקריה בנושאים כמו הפלת עוברים על רקע בריאותי ובחירת מין הילוד (הפלות סלקטיביות), בדיקות גנטיות בהריון, גיל ופריון, הקפאת ביציות והולדה לאחר המוות בישראל ובגרמניה, זכו לתהודה בינלאומית ופורסמו במיטב כתבי העת בישראל ומחוצה לה.
השילוני-דולב נוהגת לשתף פעולה עם חוקרות וחוקרים מובילים בישראל ובעולם, והיא חברה בקבוצות מחקר בינלאומיות שעוסקות בהקפאת תאי רבייה וטרום עוברים ובגנטיקת פריון בישראל, גרמניה ודנמרק.
פעילות ציבורית

פרופ' השילוני-דולב הייתה חברה במועצה הלאומית לביו-אתיקה החל משנת 2013. כמו כן היא לקחה חלק בוועדות אתיות של משרד הבריאות בנושאי רפואה מותאמת אישית וביג דטה. בין השנים 21–2018 כיהנה כנשיאה שותפה של האגודה הישראלית להיסטוריה ופילוסופיה של המדע, יחד עם ד"ר נורית קירש. היא חברה בוועדה היוזמת של עמותת בשער.
השילוני-דולב הוזמנה לתת חוות דעת בוועדת מצא בנושא הולדה בעוולה, ובוועדת הכנסת לנושא שוויון מגדרי בנוגע להקפאת ביציות. כמו כן שימשה כחברה בוועדות במל"ג, ובהן ועדת ההיגוי והשיפוט להוגנות מגדרית באקדמיה. מחקריה צוטטו בהרחבה בפסקי דין שונים, ואף בפסק-דין מכריע של בית המשפט העליון בנושא הולדה לאחר המוות.
השילוני-דולב מפרסמת מאמרים פובליציסטיים בעיתון הארץ בנושאים הקשורים בעיקר בחופש אקדמי וזכויות נשים, ומתראיינת בגופי תקשורת בהם גל"צ והארץ בנושאי ביו-אתיקה של פריון. החל משנת 2024 השילוני-דולב חברה כציר בוועידת מפלגת העבודה
ספרים

השילוני-דולב, יעל. (2017). טכנולוגיות פריון חדישות: סוגיות חברתיות וביו-אתיות. האוניברסיטה הפתוחה
השילוני-דולב, יעל (2013). מהפכת הפריון. בן-שמן: מודן
Boas, Hagai., Hashiloni-Dolev, Yael., Davidovitch, Nadav., Filc Dani and Lavi, Shai. (Eds). (forthcoming, 2017). Bioethics in Israel: Socio-Legal, Political and Empirical Analysis. Cambridge Uni. Press
Hashiloni-Dolev, Y. (2007). A Life (Un)Worthy of Living: Reproductive Genetics in Israel and Germany. Dordrecht: Springer
הערות שוליים

↑  המשרד להוגנות מגדרית - המשרד להוגנות מגדרית - השקעה בהון האנושי, באתר in.bgu.ac.il
↑  סטימצקי - תוצרת בית, באתר סטימצקי(הקישור אינו פעיל)
↑   יעל השילוני דולב וצבי טריגר, הולדה לאחר המוות: לא רק לחיילים, באתר הארץ, 11 בנובמבר 2021
↑   יעל השילוני דולב וצבי טריגר, גם לאשכנזים מותר להיעלב, באתר הארץ, 23 במרץ 2015
↑   יעל השילוני דולב וצבי טריגר, בן מחנך הוא לא פחות טוב מבת היי־טקיסטית, באתר TheMarker‏, 13 במאי 2018
↑  פריון - בעיות אתיות וביו אתיות, נבדק ב-2019-09-21
↑  Player FM, אנשים בלילה עם ד"ר יעל השילוני-דולב אנשים בלילה podcast, באתר player.fm (באנגלית)
↑   איילת שני, שיחה על אובססיית הפריון הישראלית, באתר הארץ, 7 ביוני 2013
↑   יעל השילוני דולב וצבי טריגר, הקורונה לא צריכה את המיליטריזם שלכם, באתר הארץ, 24 במרץ 2020
| --- | --- |
בקרת זהויות :  NLI: 987007298105305171  CiNii: DA19000028  ISNI: 0000 0000 6895 6480  ORCID: 0000-0002-8791-6964  VIAF: 97204492   WorldCat (עם VIAF): 97204492
ג'ונתן נולאן

| --- | --- |

 לידה:  6 ביוני 1976 (בן 48) לונדון, הממלכה המאוחדת 
 מדינה:  הממלכה המאוחדת, ארצות הברית 
 תקופת הפעילות:  מ-1997 
 מקום לימודים:  אוניברסיטת ג'ורג'טאון 
 בן או בת זוג:  ליסה ג'וי (2009–?) 
 פרסים והוקרה:  פרס סאטורן  טקס פרסי סאטורן ה-35 
 פרופיל ב-IMDb
 
ג'ונתן "ג'ונה" נולאן (באנגלית: Jonathan Nolan; נולד ב-1976) הוא תסריטאי אנגלי-אמריקאי, מפיק טלוויזיה, במאי וסופר. הוא היוצר של סדרות הטלוויזיה "מבוקש" (2011 - 2016) ו"וסטוורלד" (החל מ-2016).
הוא שיתף פעולה בכמה סרטים עם אחיו, הבמאי כריסטופר נולאן, שעיבד סיפור קצר שלו "ממנטו מורי" (2001) לסרט "ממנטו" (2000). יחד הם כתבו את מותחן המסתורין "יוקרה" (2006), את סרטי גיבורי העל "האביר האפל" (2008) ו"עלייתו של האביר האפל" (2012), וסרט המדע הבדיוני "בין כוכבים" (2014).
נולאן גדל בלונדון ושיקגו, למד באוניברסיטת ג'ורג'טאון, שם התמחה באנגלית וכתב עבור עיתון הסטודנטים "The hoya".
קריירה

אחיו הבכור, הבמאי כריסטופר נולאן השתמש בסיפורו הקצר של נולאן, "ממנטו מורי", כבסיס לסרטו "ממנטו". למרות שג'ונתן לא קיבל מקום בקרדיטים כתסריטאי אלא רק כ"מבוסס על סיפור מאת...", קיבלו שני האחים מועמדות משותפת לפרס אוסקר לתסריט המקורי הטוב ביותר מיד עם הפצת הסרט, עוד לפני שהסיפור עצמו פורסם.
ב-2005 ג'ונתן וכריסטופר כתבו את התסריט ל"יוקרה", אשר מבוסס על רומן של כריסטופר פריסט בעל אותו שם. ב-2008 שיתפו האחים פעולה בתסריט של הסרט "האביר האפל". הסרט הפך לגרסה הקולנועית המוצלחת ביותר של באטמן מבחינה כלכלית. מאז, כבר נשבר שיא זה על ידי סרט ההמשך שלו, "עלייתו של האביר האפל".
ב-10 בפברואר 2011, העלתה רשת CBS פיילוט של נולאן לסדרה "מבוקש". הסדרה אושרה להפקה באופן רשמי ב-13 במאי 2011 על מנת שתהיה מוכנה לשידור בסתיו 2011. הסדרה רצה חמש עונות בכיכובם של ג'יימס קאביזל ומייקל אמרסון. נולאן שימש מפיק בפועל יחד עם ג'יי ג'יי אברהמס.
נולאן כתב את התסריט ל"בין כוכבים", סרט מדע בדיוני המבוסס על עבודותיו של הפיזיקאי קיפ תורן, ושימש גם כמפיק. אחיו, כריסטופר נולאן כתב, ביים והפיק את הסרט שהופץ על ידי אולפני סרטי פרמאונט בצפון אמריקה ואולפני האחים וורנר בשאר העולם.
נולאן ביים את הפיילוט של מותחן המדע הבדיוני "וסטוורלד" עבור HBO, שנכתב במשותף עם ליסה ג'וי, בהתבסס על סרט משנת 1973 באותו שם, אשר הועלתה כסדרה בבכורה ב-2 באוקטובר 2016. נולאן משמש כמפיק של סדרה זו יחד עם ליסה ג'וי, ג'יי ג'יי אברהמס, ג'רי ויינטראוב ובריאן בורק.
ב-2014, "TheWrap" דיווחו כי נולאן מביים סדרת טלוויזיה המבוססת על סדרת המוסד של אייזק אסימוב עבור HBO.
חיים האישיים

נולאן נשוי לסופרת ליסה ג'וי, כותבת "סוכן מחוק". יש להם ילדה שנולדה ב-2014 ובן.
פילמוגרפיה > קולנוע

| שנה | שם | קרדיט | הערות | מקור |
| --- | --- | --- | --- | --- |
| 2000 | ממנטו | תסריט |  |  |
| 2005 | באטמן מתחיל | שכתוב תסריט |  |  |
| 2006 | היוקרה | תסריט | עם כריסטופר נולן, מבוסס על הרומן מאת כריסטופר פריסט |  |
| 2008 | האביר האפל | תסריט | עם כריסטופר נולן ודייוויד ס. גויר |  |
| 2009 | שליחות קטלנית: התעוררות | שכתוב תסריט |  |  |
| 2012 | עלייתו של האביר האפל | תסריט | עם כריסטופר נולן ודייוויד ס. גויר |  |
| 2014 | בין כוכבים | תסריט | עם כריסטופר נולן |  |
| 2021 | מסע בזיכרון | מפיק | של הבמאית ליסה ג'וי |  |
פילמוגרפיה > טלוויזיה

| שנה | שם | קרדיט כ> ...סופר | קרדיט כ> ...מנהל | קרדיט כ> ...המפיק | הערות | מקור |
| --- | --- | --- | --- | --- | --- | --- |
| 2011–2016 | מבוקש |  |  |  | יוצר; כותב (9 פרקים), במאי (פרק 1) |  |
| 2016–2022 | וסטוורלד |  |  |  | יוצר משותף; כותב (13 פרקים), במאי (4 פרקים) |  |
| 2022 | הפריפריאל |  |  |  | מפיק בפועל |  |
| 2024 | Fallout |  |  |  | יוצר משותף, תסריטאי, במאי ומפיק בפועל+ |  |
ביבליוגרפיה

"ממנטו מורי" (2001) – סיפור קצר שהיווה את הבסיס ל"ממנטו" (2000).
הערות שוליים

↑  Flans, Lindsay (2013-06-06).
↑  McGrath, Amanda (17 May 2002).
↑  Roberts, Sheila.
↑  "Christopher Nolan: The Movies.
↑  White, James (10 September 2010).
↑  Masters, Kim; Kit, Borys (9 January 2013).
↑  Sperling, Nicole (8 March 2013).
↑  Finke, Nikki (8 March 2013).
↑  Hayden, Erik (8 March 2013).
↑  Gelman, Vlada (31 August 2013).
↑  ‘Interstellar's’ Jonah Nolan Developing ‘Foundation’ Series for HBO, WBTV (Exclusive)
↑  Goldberg, Lesley (14 July 2011).
↑  "On The Rise 2014: 13 Screenwriters To Watch".
↑  King, Larry (15 April 2014).
↑  Sciretta, Peter (28 April 2009).
↑  Sancton, Julian (27 May 2009).
↑  "Interstellar poster billing block".
↑  Andreeva, Nellie (2011-02-10).
| --- | --- |
בקרת זהויות :  NLI: 987007437705605171  PLWABN: 9810655887905606  BIBSYS: 3047119  BNE: XX5238717  BnF: cb14124932c (data)  CANTIC: a12348582  GND: 1026809401  ICCU: UBOV681119  ISNI: 0000 0000 7840 2246  LCCN: no2002006552  LNB: 000347849  NDL: 001187721  NKC: xx0062917  NTA: 24208883X  RERO: 02-A008627787  SUDOC: 075141701  VIAF: 22349626   WorldCat (עם VIAF): 22349626
אליזה אורז'שקובה

| --- | --- |

 לידה:  6 ביוני 1841 Miĺkaŭščyna, האימפריה הרוסית 
 פטירה:  18 במאי 1910 (בגיל 68) גרודנו, האימפריה הרוסית 
 שם לידה:  Elżbieta Pawłowska 
 מדינה:  האימפריה הרוסית, פולין 
 מקום קבורה:  Parish Cemetery 
 שם עט:  E. O., Gabriela Litwinka, Li…ka, Bąk (z Wa-Lit-No), Eliza Orzeszkowa 
 שפות היצירה:  פולנית 
 סוגה:  סיפור קצר, רומן קצר, רומן 
 יצירות בולטות:  על הניימן 
 תקופת הפעילות:  1866–1910 (כ־44 שנים) 
 בן או בת זוג:  סטניסלב נהורסקי 
 חתימה:   
 
עבודה של Orzeszkowa המתורגמת אספרנטו
אליזה אורז'שקובה (באנגלית Eliza Orzeszkow;‏ 6 ביוני 1841 – 18 במאי 1910) הייתה סופרת ממוצא פולני, אשר הובילה את תנועת הפוזיטיביזם במהלך חלוקת פולין. בשנת 1905, יחד עם הנריק סנקביץ' היא הייתה מועמדת לפרס נובל בספרות.
ביוגרפיה

אורז'שקובה נולדה למשפחת האצולה לבית פאולאוסקי Pawłowski, מהעיר Milkowszczyzna, ונפטרה ב-גרודנו (נמצאת בבלארוס). בגיל שש-עשרה, אלייזה נישאה לפיוטר אורזסקו, אציל פולני, שגילו היה כפול משלה, אשר הוגלה לסיביר בעקבות מרד ינואר של 1863. הם נפרדו באופן חוקי ב-1869. היא התחתנה שוב בשנת 1894, לאחר 30 שנים של רומן ארוך וסוער עם סטניסלב נהורסקי, אשר נפטר שנים מספר מאוחר יותר.
אורז'שקובה כתבה סדרה של 30 רומנים ו-120 סקיצות עוצמתיות, דרמות ונובלות, אודות התמודדות עם המצב הסוציאל אוקונומי של העם שלה החי במדינה תחת כיבוש. הרומן שלה איליי מקואוור (1875) מתאר את היחסים בין היהודים לבין מעמד האצולה הפולני; רומנה השני, Meir Ezofowicz – מאיר אזופוויץ (1878) מתאר את הקונפליקט בין היהדות האורתודוקסית לבין הליברליזם המודרני.
בשנת 1888 אורז'שקובה כתבה שני רומנים אודות נהר ניימן (כיום בבלארוס): הרומן "חם" (בפולנית: "עם הארץ", Cham) המתמקד בחייהם של הדייגים; והרומן המפורסם ביותר שלה, Nad Niemnem (על הניימן) אשר מוזכר לעיתים קרובות בהשוואה לפואמה Pan Tadeusz (פאן תדיאוש) – עוסק בהתמודדות עם בעיות של האצולה הפולנית על רקע הסדר הפוליטי והחברתי של אותה תקופה. המחקר שלה אודות הפטריוטיות ועל הקוסמופוליטיות התפרסם ב-1880. מהדורה אחידה של עבודותיה פורסמה בוורשה בין 1884–1888.רבות מעבודותיה תורגמו לגרמנית.
בשנת 1905 הייתה אמורה אורז'שקובה לחלוק את פרס נובל לספרות עם הנריק סנקביץ' וליאו טולסטוי. ברגע האחרון הפרס הוענק לסנקביץ' בלבד. על פי הדוחות הרשמיים של ועדת פרס נובל, הרעיון לחלוקת הפרס נדחה כאקט של השפלה, ולבסוף הוחלט להכתיר רק את סנקביץ' כחתן הפרס.
הערות שוליים

↑  Eliza Orzeszkowa, Britannica, Retrieved June 5, 2016
↑  "Eliza Orzeszkowa" from the Encyclopædia Britannica. Retrieved September 22, 2011.
↑  Prof. dr hab. Józef Bachórz, Eliza Orzeszkowa. Virtual Library of Polish Literature. Retrieved September 22, 2011.
↑  Eliza Orzeszkowa. Słownik pisarzy polskich. Brykowisko. Retrieved September 22, 2011.
↑  The Nobel Prize in Literature: Nominations and Reports 1901–1950
↑  Bo Svensén בו סוונסון, The Nobel Prize in Literature: Nominations and Reports 1901–1950, אתר הנובל לספרות .nobelprize.org
| --- | --- |
בקרת זהויות :  NLI: 987007266257805171  PLWABN: 9810660826305606  BIBSYS: 90204563  BNE: XX1124268  BnF: cb12221851j (data)  CANTIC: a20220704  CiNii: DA03051857  GND: 118736639  ISNI: 0000 0000 8343 2589  LCCN: n83025846  LNB: 000206987  NDL: 00524923  NKC: jn20000604287  NLA: 35788978  NLK: KAC201603240  NSK: 000181435  NTA: 070380678  RERO: 02-A000126240  SELIBR: 81910  SUDOC: 030894174  Trove: 1088492  VcBA: 495/233502  VIAF: 44349228   WorldCat (עם VIAF): 44349228
גיא בלוך

| --- | --- |

 לידה:  23 במאי 1962 (בן 62) נחשון, ישראל 
 ענף מדעי:  התנהגות בעלי חיים, סוציוביולוגיה, אנטומולוגיה, כרונוביולוגיה
 מקום מגורים:  הר אדר, ישראל
 מקום לימודים:  אוניברסיטת תל אביב, אוניברסיטת אילינוי באורבנה-שמפיין (UIUC)
 מוסדות:  האוניברסיטה העברית בירושלים
 פרסים והוקרה:  פרס גולדה מאיר, פרס הימסלי, פרס ג'וזף ובלה בראון, פרס קלרק ווי הריסון
 https://guybloch.huji.ac.il/
 
מלכה של בומבוס האדמה בונה תא ביצים ופועלות בוחנות אותה
גיא בלוך (נולד ב־23 במאי 1962) הוא מדען ישראלי, פרופסור מן המניין במכון למדעי החיים על שם אלכסנדר סילברמן באוניברסיטה העברית. מחקריו מתמקדים באבולוציה ובבסיס המולקולרי והפיזיולוגי של התנהגות חברתית וחברתיות בדבורים.
ביוגרפיה

גיא בלוך נולד וגדל בקיבוץ נחשון ובמושב כפר ביל"ו בישראל. הוא למד בבית הספר התיכון האזורי המקיף ע"ש י"ח ברנר בגבעת ברנר ושירת כלוחם וקצין בסיירת הצנחנים. הוא בעל תואר ראשון בביולוגיה ותואר שני ושלישי בזואולוגיה מאוניברסיטת תל אביב. בשנת 1997 יצא ללימודי בתר דוקטורט באוניברסיטת אילינוי באורבנה-שמפיין (UIUC) בקבוצת המחקר של ג'ין רובינסון. בשנת 2001 שב לישראל והקים את קבוצת המחקר לחקר התנהגות החברתית בדבורים במחלקה לאקולוגיה, אבולוציה והתנהגות שבמכון למדעי החיים על שם אלכסנדר סילברמן בפקולטה למדעי הטבע באוניברסיטה העברית. בשנת 2008 הוזמן לשמש כפרופסור אורח באוניברסיטת אוקלנד בניו זילנד ובאוניברסיטת המדינה של אריזונה (ASU). בשנת 2015 זכה בפרס חוקר אורח ע"ש קלרק-ווי אריסון ושהה שנה באוניברסיטת וושינגטון בסיינט לואיס. פרופ' בלוך מילא שורת תפקידים באוניברסיטה העברית ובארגונים אחרים, כולל ראש המחלקה לאקולוגיה, אבולוציה והתנהגות (2009–2015), חבר סינאט, ראש ועדת המלגות האוניברסיטאית, וראש המכון למדעי החיים (מ 10/2022).
מחקר

מחקריו של בלוך מתמקדים בהבנת האבולוציה של חברתיות והבסיס הפיזיולוגי ומולקולרי של התנהגות חברתית תוך שימוש בדבורים (בעיקר דבורי בומבוס האדמה ודבורי דבש) כמודל המחקר המרכזי. נושאי המחקר המרכזיים כוללים את הבנת יחסי הגומלין בין מערכת השעון הביולוגי ובקרת השינה ובין התנהגות חברתית, השפעת הורמונים, ובעיקר הורמון הנעורים (Juvenile hormone) על האבולוציה של חברתיות והתנהגות חברתית, והבנת הסוציוביולוגיה של מושבות דבורי בומבוס, כולל חקר המנגנונים הקובעים את גודל הגוף והתפתחות מלכות. בין היתר, מחקריו חשפו פלסטיות מבוקרת חברתית יוצאת דופן בשעון הביולוגי אשר מאפשרת לדבורים פעילות מסביב לשעון. מחקרים נוספים הראו שלהורמון הנעורים יש השפעה מרכזית על ההתנהגות החברתית בדבורים, אך ההשפעה שונה בדבורי בומבוס ובדבורי דבש. כמו כן, קבוצת המחקר של בלוך הייתה הראשונה להראות שעריכה של מולקולות רנ"א עשויה להשפיע על התנהגות חברתית, והייתה שותפה לאפיון דבורי דבש בכוורות העתיקות ביותר שנמצאו אי פעם בעולם.
פרסים והוקרה

מלגת בוכמן (רקטור) לתלמידי דוקטורט מצטיינים (1994–1997)
מלגות פולברייט ו-BARD בשנת 1997
פרס גולדה מאיר לחוקרים צעירים (2001)
מונה לקטדרה ע"ש ג'וזף ובלה בראון למרצים בכירים מצטיינים (2004)
פרס פרקש לחוקרים מצטיינים לשנת 2005.
פרס חוקר אורח ע"ש קלרק-ווי אריסון, אוניברסיטת וושינגטון בסיינט לואיס לשנת 2015
פרס הרקטור למצוינות בהוראה לשנת 2018.
הערות שוליים

↑  Taro Fuchikawa, Ada Eban-Rothschild, Moshe Nagari, Yair Shemesh, Potent social synchronization can override photic entrainment of circadian rhythms, Nature Communications 7, 2016-05-23 doi: 10.1038/ncomms11662
↑  Guy Bloch, Brian M. Barnes, Menno P. Gerkema, Barbara Helm, Animal activity around the clock with no overt circadian rhythms: patterns, mechanisms and adaptive value, Proceedings of the Royal Society B: Biological Sciences 280, 2013-08-22, עמ' 20130019 doi: 10.1098/rspb.2013.0019
↑  Guy Bloch, Gene E. Robinson, Reversal of honeybee behavioural rhythms, Nature 410, 2001-04, עמ' 1048–1048 doi: 10.1038/35074183
↑  Hagai Y. Shpigler, Brian Herb, Jenny Drnevich, Mark Band, Juvenile hormone regulates brain-reproduction tradeoff in bumble bees but not in honey bees, Hormones and Behavior 126, 2020-11, עמ' 104844 doi: 10.1016/j.yhbeh.2020.104844
↑  Hagai Y. Shpigler, Adam J. Siegel, Zachary Y. Huang, Guy Bloch, No effect of juvenile hormone on task performance in a bumblebee (Bombus terrestris) supports an evolutionary link between endocrine signaling and social complexity, Hormones and Behavior 85, 2016-09, עמ' 67–75 doi: 10.1016/j.yhbeh.2016.08.004
↑  Hagit T. Porath, Esther Hazan, Hagai Shpigler, Mira Cohen, RNA editing is abundant and correlates with task performance in a social bumblebee, Nature Communications 10, 2019-04-08 doi: 10.1038/s41467-019-09543-w
↑  Bloch G, Francoy TM, Wachtel I, Panitz-Cohen N, Fuchs F, Mazar A, Industrial apiculture in the Jordan valley during Biblical times with Anatolian honey bees., Proceedings of the National Academy of Sciences USA 107:, 2010
| --- | --- |
בקרת זהויות :  NLI: 987007517121905171  ORCID: 0000-0003-1624-4926  VIAF: 308265107   WorldCat (עם VIAF): 308265107
יהושע לצמן

| --- | --- |

 לידה:  2 במרץ 1906 פוקרוי, ליטא 
 פטירה:  16 במרץ 1984 (בגיל 78) ראשון לציון, ישראל 
 מדינה:  ישראל 
 שפות היצירה:  יידיש 
 
יהושע לַצמַן (ביידיש: לאַצמאַן; בכתיב יידיש סובייטי: יעשוע לאצמאנ; 2 במרץ 1906 – 16 במרץ 1984) היה משורר יידי ומורה יהודי ליטאי.
קורות חיים

לצמן נולד בשנת 1906 בעיירה פוקרוי (אנ') שבצפון-מערב האימפריה הרוסית (ליטא), 35 ק"מ ממזרח לעיר המחוז שאוולי, במשפחה בת עשרה ילדים (רק שתי אחיותיו שרדו את השואה ועלו לישראל). בבגרותו התגורר בעיר קובנה, הבירה בפועל של ליטא העצמאית. ב-1926 סיים את לימודיו בסמינר למורים העברי בקובנה ושימש כמורה בעיר. פרסם שירים ומאמרים ספרותיים ביומוני קובנה "די אידישע שטימע", "דאָס וואָרט" ו-"פֿאָלקסבלאַט", במאספים הספרותיים הקובנאיים "מיר אַליין" (1930), "שליאַכן" (1932), "בריקן" (1937) ועוד. כן פרסם ספר שירים: "לידער און פּאָעמעס" (קובנה 1939).
נישא לחיה קליניצקאי, והיה אב לבת ובן: לילי ודניאל. לאחר מכן הכיר בגימנסיה הריאלית העברית בקובנה שבהנהלת ד"ר צמח פלדשטיין את פרידה פֶּלֶר, מורה לליטאית, נישא לה בנישואים שניים ובני הזוג היו הורים לבת, רות.

במלחמת העולם השנייה נמלט לפנים ברית המועצות, לאלמטי, בירת קזחסטן הסובייטית. אשתו פרידה גורשה עם הכיבוש הנאצי בקיץ 1941 לגטו קובנה, ולאחר חיסול הגטו הועברה למחנה הריכוז שטוטהוף, שם נספתה. בתו לילי חייתה בשנות המלחמה בבית יתומים בקזחסטן. בנו בן התשע דניאל נספה בגטו. בתו רות גדלה אצל משפחה מאמצת ליטאית ושרדה אף היא את השואה. הוכשרה כמנהלת חשבונות ועבדה בליטא, ולימים עלתה לישראל.

בקזחסטן הכיר לצמן את לינה, שהייתה לאשתו. בני הזוג היו הורים לבן, לאופולד לוי לצמן. לאחר המלחמה שבו לליטא הסובייטית, והתגוררו בווילנה. בשנת 1948 נאסר למשך מספר שנים. בשנת 1971 עלה לישראל. פרסם שירים ומאמרים בכתבי העת "סאָוועטיש היימלאַנד" (מוסקבה) וב"פֿאָלקס-שטימע" (ורשה), ומעת עלייתו בכתב העת הישראלי "ביַי זיך". בארץ הופיע ספר שיריו "תהילים-געזאַנגען" (תל אביב 1979).
בשנים האחרונות לחייו סבל ממחלה. נפטר בראשון לציון ב-1984, בגיל 78.